JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Uued parlamendivalimised märtsis
Vaktsineerimine on alanud, kuid pandeemia möllab edasi
Kas Türgi muudab Iisraeli suhtes suunda?
Iisrael suundub taas parlamendivalimistele.
Kuna eelarves ei suudetud 23. detsembri tähtajaks kokku leppida,
läks parlament seaduse järgi automaatselt laiali
ja ees on uued valimised.
Üha suurem enamik rahvast peab peaminister Netanyahut vastutavaks
eelarvekokkuleppe nurjumises.
See on tekitanud sisemist mõranemist ka peaministri parteis Likudis.
Parteis on tekkinud võimuvõitlus, mille selge siht on praeguse,
5-kordse peaministri Netanyahu kukutamine.
Gideon Saari juhitud opositsioon tõuseb tähtsale kohale
teisipäeval, 23. märtsil peetavatel tulevastel valimistel.
Saari juhitud Uue Lootuse parteiga
on juba lubanud liituda mitmeid Likudi mõjuvõimsaid liikmeid
ja see võib saada parlamendivalimistel isegi ligi 20 kohta.
Netanyahu toetajad kardavadki, et president Rivlin võib anda
valitsuse moodustamise mandaadi just Gideon Saarile,
kui tema parteil valimistel nii hästi läheb.
Praeguste ennustuste järgi
võivad Netanyahu rivaalparteid saada valimistel mõnekohalise enamuse
ka ilma araabia parteide toetuseta.
Teine lagunenud valitsuse põhipartei Sinivalge näib parteikaardilt kaduvat
või jääb allapoole valimiskünnist.
Negatiivsest reklaamist hoolimata
on peaminister Netanyahu arvamusküsitluste järgi
siiski rahva esimene valik riigijuhi kohale pärast valimisi.
Kuigi koroonavaktsiinid on Iisraelis tõhusalt ja laialdaselt käiku lastud,
levib samas ka viiruse uus vorm.
Valitsus kehtestas jaanuari keskpaigani karmid piirangud.
Samal ajal alustati ka massilist vaktsineerimist nii koroonaviiruse
kui selle mutatsiooni vastu.
Peaminister Netanyahu väljendas avalduses veendumust,
et koroonaepideemia saadakse kontrolli alla mõne lähinädalaga,
sest iga nädal vaktsineeritakse sadu tuhandeid inimesi.
Pandeemia algusest alates
on Iisraelis tuvastatud ca 400 000 nakkusjuhtumit,
kuid samas on neist haiglas lõpetanud vähem kui 10 %,
ja vähem kui üks tuhandest nakatunust
on surnud viiruse tekitatud komplikatsioonidesse.
Tel Avivi Ülikoolis on jõutud võimaliku murranguni
koroonaviiruse hävitamises. Professor Hadas Mamane sõnul
on viirust võimalik hävitada ultraviolettkiirguse kasutamisega.
Instituudi uurijad leidsid erinevatel katsetel,
et teatud sagedusega UV-LED kiirgus
tapab viiruse kiiresti juba 30 sekundiga ja see toimub odavalt.
Vastav artikkel avaldati detsembris hinnatud teadusajakirjades,
räägib ajaleht Jerusalem Post.
UV-kiirgust kasutatakse laialdaselt
erinevate bakterite ja viiruskandjate hävitamiseks,
kuid koroonaviirus hävineb vaid mõnel konkreetsel sagedusel.
Mainitud uurimus on esimene omalaadne
ja võib olla murranguliseks vastuseks nakkuse ravimisel kogu maailmas.
Gazat valitseva Hamasi jaoks
näib jõulurahu olevat endiselt peaaegu tundmatu mõiste.
Jõuluõhtul tulistati Gazast Iisraeli rakette Ashkeloni linna suunas.
Hamasi väitel olevat rünnakute taga olnud küll palestiinlaste Islamidžihaad,
kuid sellest hoolimata
peab Iisrael Hamasi vastutavaks kõige Gazas toimuva eest.
Kuigi inimohvreid ei esinenud, tegi Iisraeli armee vasturünnakuid
mitmete Hamasi maaaluse keskuste, raketitehaste ja relvaladude pihta.
Üks rünnakuist hävitas ühe Hamasi peamise raketilao- ja tehase
Gaza linna lähistel.
Seal varustati lühimaarakette täpsust parandavate juhtseadmetega.
Varem jõulunädalal tulistati rakette
Süüria armee relvaladude ja raketitehaste pihta
Hama linna lähedal asuvas Masyafi baasis.
Neis rünnakuis olevat hukkunud kuus inimest.
Süüria süüdistab Iisraeli, kes pole väiteid kommenteerinud.
Viimase kümne aasta vältel on Türgi ähvardanud korduvalt,
et riigi armee suudab vallutada Iisraeli ja vabastada Jeruusalemma.
Kellahelina toon
on mingil põhjusel viimastel päevadel muutunud.
President Erdogan nimetas detsembris Ufuk Ulutasi
Türgi uueks suursaadikuks Iisraelis.
Alates 2018. a pole riikide vahel suursaadiku tasandil suhteid olnud,
kuigi kaubandussuhted on jätkunud.
Lisaks vajab Türgi armee oma soomusjõudude uuendamist
Iisraeli uue tehnoloogiaga.
President Erdogan mainis oma jõulueelses kõnes,
et riikide suhted võiksid märgatavalt paremad olla,
kui Iisrael lõpetaks Läänekalda ja Ida-Jeruusalemma okupeerimise.
Palestiina küsimus on meie punane joon, ütles Erdogan.
"Kui see on lahendatud meid ja palestiinlasi rahuldaval moel,
kaovad takistused suhete parandamiseks Iisraeliga."
Iisraeli perspektiivist on tegu sama asjaga,
mida Mahmoud Abbasi valitsus peab Palestiina riigi rajamise eelduseks
ja millega Iisrael kunagi nõustuda ei saa.
Iisrael peab äärmiselt ebasobivaks diplomaatiliseks käitumiseks sedagi,
et Türgi väljastas augustis passid
12-le terrorirühmituse Hamas tippjuhile.
USA Kongress eraldas Iisraelile 500 miljoni USD suuruse abipaketi
koroonaviirusega tegelemiseks ja vaktsiinideks.
Sotsiaalmeediahiius Twitteris
on see saanud siiski äärmiselt antisemiitlikku vastukaja,
kui üks ameerika ajakirjanik juhtis sellele tähelepanu
kui üksnes Iisraelile kuuluvale eesõigusele.
Abipakett on siiski vaid osa USA poolt eraldatud abist erinevatele riikidele,
kellest Iisrael on üks.
Sama abi jagab USA ka mitmekümnele teisele riigile,
aga kuna Iisrael on üks neist,
tekitas see Twitteris antisemiitliku kriitikalaine.
USA abistab Iisraeli igal aastal ca 3,8 miljardi USDga,
millest 3,3 tuleb relvaostude kaudu tagasi USAsse
ja 500 miljonit kasutatakse ühise raketitõrjeprojekti jaoks.
Mõne nädala eest rääkisime,
et maailma rahvarikkaim moslemimaa Indoneesia võib olla üks võimalik riik,
kes ühineb nn Aabrahami lepingutega
ja sõlmib Iisraeliga diplomaatilised suhted.
Indoneesia pole siiski ametlikult midagi veel kinnitanud,
vaid peab sel teemal endiselt läbirääkimisi.
Riigi suurimad moslemirühmitused on siiski valmis teatud tingimustel
suhete normaliseerimist aktsepteerima.
Otsustamise kiirendamiseks on USA pakkunud Indoneesiale
mitmete miljardite ulatuses investeeringuid,
kui riik Iisraeliga diplomaatilised suhted sõlmib,
teatas eelmine nädal USA meediahiid Bloomberg.
USA välisminister Pompeo kohtus riigi pealinnas Jakartas
Indoneesia presidendi Joko Widodoga
ja tutvustas talle president Trumpi pakkumist.
Indoneesial ja Iisraelil pole diplomaatilisi suhteid kunagi olnud,
kuid alates 2018. a on siiski mingeid kaubanduslikke ja tehnilisi kontakte.
Sellised olid aasta esimesed uudised!
Paluge rahu Jeruusalemmale, Iisraelile ja kogu Lähis-Idale!
Toimetus soovib vaatajaile head jätku alanud 2021. aastale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee